|  |
| --- |

# Aconto betaling fjernvarme, renovation og vejbelysning i 2022

Kære kunde

Vi udsender netop nu aconto opkrævninger, og her er en kort forklaring til

acontoopkrævningerne.

Aconto raterne for 2022 omfatter fjernvarme, renovation og vejbelysning for perioden 1. januar til 31. december 2022.

Dit forventede årsforbrug for varme samt betaling for vejbelysning og renovation opkræves i 12 rater i 2022. Disse er til betaling den anden hverdag i måneden januar til december.

**Fjernvarme**

Det forventet årsforbrug af varme er sat ud fra dit målte forbrug i perioden 1. november 2020 til 31. oktober 2021 og reguleret efter graddage gennemsnittet for de sidste 10 år.

Hele varmeforbruget justeres ikke i forhold til graddage, da en del af varmen går til varmt brugsvand, som ikke er afhængigt af vejret/graddagene. Graddagene fortæller ud fra vind, vejr og specielt udetemperaturen, hvor stort opvarmningsbehovet for en bolig er og bruges til at justere varmeforbruget i forhold til hvad det ”normalt” vil være hvis året bliver som et gennemsnit af de sidste ti års vejr.

**Prisen for fjernvarme i 2022**

Taksten for den variable del af fjernvarmen (MWh + m³) falder i 2022 med ca. 19 %, de faste takster stiger; målerafgiften med ca. 20%, og arealafgiften med ca. 80 %. Samlet set falder prisen for næsten alle forbrugere med mere end 10% i 2022 i forhold til 2021.

**Fjernvarmeprisen** (inkl. moms) er sammensat af følgende elementer:

|  |  |  |
| --- | --- | --- |
|  | **2021** | **2022** |
| Pr. MWh | 593,16 kr. | 446,33 kr. |
| m³ | 7,79 kr. | 7,79 kr. |
| Prisloft (MWh + m³) | (1 MWh + 36,38 m³)= 876,53 kr. | (1 MWh + 35,08 m³)= 798,48 kr. |
| *Udgangspunkt for aconto beregning* | 21,7 m³/MWh | 21,7 m³/MWh |
| Målerafgift pr. år | 224,32 kr. | 270,42 kr. |
| Arealafgift pr. m² | 8,89 kr. | 15,98 kr. |
| Et ”standardhus” på 130 m2 og med et forbrug på 18,3 MWh vil årligt skulle betale | 15.328,33 kr. | 13.609,15 kr. |

Der er vedtaget et prisloft for m³ taksten, således at man i 2022 maksimalt kan komme til at betale for 35,08 m³ fjernvarmevand pr. MWh.

**Renovation**

Der vil være en samlet takststigning på renovationsområdet i 2022 på mellem 2 og 20 % afhængig af ordning. Boliger med stativordning vil mærke den største prisstigning. Stigningerne skyldes, at Ressourceindsamling A/S (Det fælles kommunalt ejede renovationsselskab) i øjeblikket har et ret stort løbende underskud på driften – også her skal økonomien hvile i sig selv.

**Vejbelysning**

I mange boligområder står Albertslund Kommune for vejbelysningen. På private veje og private fællesveje betales der for belysningen. Taksten består af fem dele: El-for-brug, el-abonnement, afbetaling, administrationsgebyr og evt. rabat for viceværtordning.Taksterne stiger i 2022 primært grundet stigende elpriser og en mindre pristalsregulering på vedligeholdsomkostningerne.

Se mere om belysning på <https://belysning.albertslund.dk/>. Under ”*Generelt om belysning*” og her under ”*Betaling udebelysning i boligområder*” kan man finde oplysninger om sammensætningen af taksten for belysning i det enkelte boligområde.

Med venlig hilsen

Albertslund Forsyning